open-index/open-wikipedia-markdown huggingface dataset:
Engelse nasionale sokkerspan

Die **Engelse nasionale sokkerspan** het Engeland sedert die eerste internasionale wedstryd in 1872 in internasionale sokker verteenwoordig. Dit word beheer deur The Football Association (FA), die beheerliggaam vir sokker in Engeland, wat by UEFA geaffilieer is en onder die wêreldwye jurisdiksie van wêreldsokker se beheerliggaam FIFA val. Engeland neem aan die drie groot internasionale toernooie deel waarom deur Europese nasies meegeding word: die FIFA Wêreldbeker, die UEFA Europese Kampioenskap en die UEFA Nasiesliga. Engeland se tuisveld is Wembley-stadion, Londen, en sy oefenhoofkwartier is St George's Park, Burton upon Trent.

[duimnael|220px|Die doelwagter [Peter Shilton is Engeland se speler met die meeste wedstryde (125).]]
[duimnael|200px|[Wayne Rooney is Engeland se voorste doelskieter met 53 doele.]]
Engeland is die gesamentlike oudste nasionale span in sokker. Dit het die wêreld se eerste internasionale sokkerwedstryd in 1872 teen Skotland gespeel. Die wedstryd het in Hamilton Crescent, Glasgow, die tuiste van die West of Scotland Cricket Club, plaasgevind. Engeland het as "tuiste van sokker" die FIFA Sokker-Wêreldbekertoernooi in 1966 aangebied en tydens die eindstryd Wes-Duitsland met 4–2 geklop. Met 'n Britse televisie gehoorpiek van 32,30 miljoen is die eindstryd die mees gesiene televisie-gebeurtenis ooit in die Verenigde Koninkryk. Tydens die UEFA Europa-beker 2020 het Engeland vir die eerste keer die eindstryd gehaal, maar hulle is deur Italië met 3–2 ná strafskoppe verslaan. Engeland se hoogste sokkerliga is die Premier League, gevolg deur die Football League Championship.

Engeland is een van agt nasies wat die Wêreldbeker gewen het. Engeland het 16 keer vir die Wêreldbeker-toernooi gekwalifiseer. Hulle het die 1966 Wêreldbeker-eindstryd gewen, 'n toernooi wat hul ook aangebied het, en het in beide 1990 en 2018 vierde geëindig. Engeland het nog nooit die Europese Kampioenskap gewen nie, met sy beste vertoning tot dusver as naaswenners in 2020. 

As 'n samestellende land van die Verenigde Koninkryk is Engeland nie 'n lid van die Internasionale Olimpiese Komitee nie en neem dus nie aan die Olimpiese Spele deel nie. 

Engeland is tans die enigste span wat die Wêreldbeker op seniorvlak gewen het, maar nie hul groot kontinentale titel nie, en die enigste nie-soewereine entiteit wat die Wêreldbeker gewen het.

## Verwysings 
## Sien ook 
* Engelse nasionale vrouesokkerspan

## Eksterne skakels 
* England by FIFA
* England by UEFA
* Volledige databasis van England International sedert 1872 by England Stats
USS Hornet (CV-12)

duimnael|regs|USS *Hornet* ter see in 1968
duimnael|regs|USS *Hornet* ter see in 1969
Die '*USS *Hornet* (CV/CVA/CVS-12)*' is een van 24 Essex-klas vliegdekskepe wat gedurende die Tweede Wêreldoorlog vir die Amerikaanse Vloot gebou is. Die skip was aanvanklik eers *Kearsarge* genoem en is net na die USS Hornet (CV-8) gekelder is, hernoem as USS *Hornet*. Die *Hornet* is voltooi in 1943 en toegeken aan die *Fast Carrier Task Force* (ook bekend as Task Force 38 of 58) in die Stille Oseaan, die Vloot se grootste mag gedurende die Stille Oseaan-oorlog. Vroeg in 1944 het die *Hornet* deelgeneem aan onder andere aanvalle op Japannese basisse in Nieu-Guinee, Palau en Chuuk Lagoon. Die skip het toe deelgeneem aan invalle in die Palau- en Mariana-eilande, ook die Slag van die Filippynse See in Junie. Die slag het die bynaam die *Great Marianas Turkey Shoot* gekry vanweë die groot aantal Japannese vliegtuie wat afgeskiet is. Die skip het toe aan die Filippynse Offensief deelgeneem, laat in 1944, asook die Volcano en Ryukyu-eilande offensief in die eerste helfte van 1945. Die *Hornet* is in Junie ernstig beskadig deur 'n tifoon en moes na Amerika terugkeer vir herstelwerk.

Na die oorlog het die *Hornet* deelgeneem aan Operasie *Magic Carpet*, dit het troepe teruggebring na Amerika en is daarna in 1946 in die reserwevloot geplaas. Die *Hornet* was weer uit die reserwevloot gehaal gedurende die Koreaanse Oorlog van 1950-1953, maar was ongelukkig die grootste gedeelte van die oorlog besig om gemoderniseer te word om straalaangedrewe vliegtuie te kan akkommodeer. Die skip is weer in die laat 1950's gemoderniseer om diens te kan doen as teenduikbootvliegdekskip. Die *Hornet* het 'n klein rol gespeel in die Viëtnamoorlog gedurende die 1960's. Die skip het ook as deel van die Apollo-program die Apollo 11 en Apollo 12 se bemanning herwin nadat die ruimtevaarders van die Maan af teruggekeer het.

Die *Hornet* is uit diens onttrek in 1970. Die skip is uiteindelik aangewys as 'n Nasionale Historiese Landmerk asook 'n Kaliforniese Historiese Landmerk en is aan die publiek oopgestel as die USS *Hornet* museum in Almeda, Kalifornië in 1998.
Mol (musiek)

duimnael|regs
In musiek beteken **mol** (Italiaans bemolle vir "sagte B") "laer in toonhoogte". Mol is die teenoorgestelde van kruis, wat 'n verhoging van toonhoogte is. In musieknotasie beteken mol "laer in toonhoogte met een halftoon", aangeteken met die simbool &#9837; wat afgelei is van 'n kleinletter 'b'.

## Unicode 
Die unicode kode vir mol is: ♭ (U+266D). Die HTML-kode vir mol is &amp;#9837;

## Kyk ook 
* Kruis (musiek)
Kruis (musiek)

In musiek beteken **kruis**, dièse (uit Frans), of diesis (van Grieks) "hoër in toonhoogte". Meer spesifiek, in musikale notasie beteken kruis "hoër in toonhoogte met een halftoon". Kruis is die teenoorgestelde van mol, wat 'n verlaging van toonhoogte is. Kruis word aangedui met die simbool &#35;

## Unicode
Die unicode kode vir kruis is: ♯ (U+266F). Die HTML-kode is `&amp;sharp;` of `&amp;#35;`.

## Kyk ook
* Mol (musiek)
USS Lexington (CV-16)

duimnael|links|Die *Lexington* op 16 Augustus 1958
Die '*USS *Lexington* (CV/CVA/CVS/CVT/AVT-16)**, met die bynaam "**The Blue Ghost*'", is een van 24 Essex-klas vliegdekskepe wat gedurende die Tweede Wêreldoorlog vir die Amerikaanse Vloot gebou is. Dit sou aanvanklik *Cabot* geheet het, maar is hernoem terwyl dit nog onder konstruksie was. Dit is gedoen om die USS *Lexington* (CV-2) te herdenk wat net tevore gekelder is tydens die Slag van die Koraalsee. Dit is die vyfde skip van die Amerikaanse Vloot wat na die Slag van Lexington en Concord genoem is.

Sedert 1992 is die skip in Corpus Christi, Texas waar dit as 'n museum gebruik word.
USS Randolph (CV-15)

Die '*USS *Randolph* (CV/CVA/CVS-15)*' is een van 24 Essex-klas vliegdekskepe wat gedurende die Tweede Wêreldoorlog vir die Amerikaanse Vloot gebou is. Dit is die tweede skip van die Amerikaanse Vloot wat die naam gedra het; dit is vernoem na Peyton Randolph, president van die Eerste Kontinentale Kongres.
Die *Randolph* is in diens gestel in Oktober 1944 en het aan verskeie offensiewe in die Stille Oseaan deelgeneem. Daar is drie *Battle Stars* aan die skip toegeken. Die skip is net na die afloop van die oorlog uit diens onttrek. Dit is daarna gemoderniseer en in diens gestel in die vroeë 1950's as 'n aanvalsvliegdekskip (CVA), en weer later as 'n teenduikbootvliegdekskip (CVS) herklassifiseer.

Tydens die skip se tweede loopbaan het dit slegs in die Atlantiese Oseaan, die Middellandse See en die Karibiese See diens gedoen. Vroeg in die 1960's is die skip gebruik om ruimtetuie van die Mercury-program te herwin, insluitende John Glenn se historiese vlug. Die *Randolph* is finaal uit diens onttrek in 1969 en as skroot verkoop in 1975.

## Verwysings
Newport News Shipbuilding

regs|duimnael|Lugfoto van die Newport News-skeepswerf in 1994. Sigbaar in die droogdok is USS Long Beach en USNS Gilliland
**Newport News Shipbuilding** (**NNS**), 'n afdeling van Huntington Ingalls Industries, is die grootste industriële werkgewer in Virginië, en enigste ontwerper, bouer en brandstofhervuller van die Verenigde State se vlootvliegdekskepe en een van twee verskaffers van Amerikaanse Vlootduikbote. Newport News Shipbuilding, wat in 1886 as die Chesapeake Dry Dock and Construction Co. gestig is, het reeds meer as 800 skepe gebou, insluitend beide vloot- en kommersiële skepe. Dit is geleë in die stad Newport News, en sy fasiliteite strek oor meer as 550 akker (2,2 km2), strategies geposisioneer in een van die groot hawens van die Amerikaanse Ooskus.

Die skeepswerf is 'n groot werkverskaffer, nie net vir die laer Virginia-skiereiland nie, maar ook gedeeltes van Hampton Roads suid van die Jamesrivier en die hawe, gedeeltes van die Midde-skiereilandstreek, en selfs sommige noordoostelike graafskappe van Noord-Carolina.

Die skeepswerf bou tans twee van die Gerald R. Ford-klas vliegdekskepe, die USS John F. Kennedy (CVN-79) en die USS Enterprise (CVN-80).

In 2013 het Newport News Shipbuilding begin met die deaktivering van die eerste kernaangedrewe vliegdekskip, USS Enterprise (CVN-65), wat dit ook gebou het.

Newport News Shipbuilding voer ook brandstof- en komplekse opknappingswerk (RCOH) uit op Nimitzklas-vliegdekskepe. Dit is 'n vierjaarlange vaartuighernuwingsprogram wat nie net die hervulling van die vaartuig se kernreaktors behels nie, maar ook moderniseringswerk insluit. Die werf het RCOH voltooi vir vyf *Nimitz*-klas draers (USS Nimitz, USS Dwight D. Eisenhower, USS Carl Vinson, USS Theodore Roosevelt en USS Abraham Lincoln). Vanaf November 2017 was hierdie werk aan die gang vir die sesde *Nimitz*-klas vaartuig, USS *George Washington*.

Lêer:USS Virginia LOC npcc 32728.jpg|USS *Virginia*
Lêer:Moore-McCormack-Good-Neighbor-passenger-liner.jpg|*California*
Lêer:USS Shark SSN 591.jpg|USS *Shark*
Lêer:USS Mississippi (CGN-40).JPG|USS *Mississippi*
Lêer:USS Abraham Lincoln (CVN-72) underway in the Atlantic Ocean on 30 January 2019 (190130-N-PW716-1312).JPG|USS *Abraham Lincoln*

## Verwysings
USS Wasp (CV-18)

Die '*USS *Wasp* (CV/CVA/CVS-18)*' is een van 24 Essex-klas vliegdekskepe wat gedurende die Tweede Wêreldoorlog vir die Amerikaanse Vloot gebou is. Dit was die negende skip van die Amerikaanse Vloot wat die naam gedra het, dit was oorspronklik *Oriskany* genoem maar die naam is verander terwyl die skip nog onder konstruksie was. Dit is genoem na die USS *Wasp* (CV-7) wat op 15 Septembder 1942 gekelder is.  

Die *Wasp* is in 1943 in diens gestel en het aan verskeie offensiewe in die Stille Oseaan deelgeneem. Daar is agt *Battle Stars* aan die *Wasp* toegeken. Soos verskeie ander van haar susterskepe is die *Wasp* ook uit diens onttrek net na die afloop van die oorlog. Dit *Wasp* is egter gemoderniseer en weer in diens gestel in die vroeë 1950's as 'n aanvalvliegdekskip (CVA) en later as 'n teenduikbootvliegdekskip (CVS). Tydens sy tweede loopbaan het die *Wasp* hoofsaaklik in die Atlantiese Oseaan, Middellandse See en Karibiese See diens gedoen. Dit het 'n groot rol gespeel in die bemande ruimteprogram en het as herwinningskip die bemannings van vyf tuie van die Gemini-program uit die see gehaal: Gemini 4, Gemini 6A, Gemini 7, Gemini 9A en Gemini 12. 

Die *Wasp* is finaal uit diens onttrek in 1972 en in 1973 as skroot verkoop.
USS Bunker Hill (CV-17)

Die '*USS *Bunker Hill* (CV/CVA/CVS-17, AVT-9)*' is een van 24 Essex-klas vliegdekskepe wat gedurende die Tweede Wêreldoorlog vir die Amerikaanse Vloot gebou is. Die skip is vernoem na die Slag van Bunker Hill wat deel was van die Amerikaanse Onafhanklikheidsoorlog. Die skip is in 1943 in diens gestel en na die Stille Oseaan gestuur. Daar het dit aan verskeie offensiewe en slae deelgeneem in die sentrale en suidwes Stille Oseaan en ook aan die offensief teen Japan deur aan die Iwo Jima, Okinawa-invalle deel te neem en lugaanvalle op Japan hoofeiland gedoen.

Terwyl die skip die inval van Okinawa gedek het, was dit deur twee Kamikaze-vlieëniers, kort na mekaar, getref en dit het die skip aan die brand gesteek het. Ongevalle was meer as 600, insluitend 352 dood, 41 verlore en 264 gewond. Dit was die tweede meeste ongevalle deur enige vliegdekskip gelei en nog die oorlog oorleef het na die USS *Franklin*. Na die aanvalle het die *Bunker Hill* na Amerika teruggekeer en was besig om herstel te word toe die Tweede Wêreldoorlog beeindig is.

Na die oorlog is *Bunker Hill* gebruik om troepe terug te bring na Amerika vanuit die Stille Oseaan en is in 1947 uit diens onttrek. Terwyl dit in die reserwevloot was, is die skip herklassifiseer as 'n aanvalsvliegdekskip (CVA), later as 'n teenduikbootvliegdekskip (CVS) en laastens as 'n bystand-vliegtuiglandingopleidingskip (AVT). Dit was egter nooit gemoderniseer of weer in diens gestel nie. *Bunker Hill* en USS *Franklin* is die enigste twee Essex-klas skepe wat nooit weer in diens gestel is na die Tweede Wêreldoorlog nie.

Die skip is van die Vloot se Vaartuigregister verwyder in 1966. Dit is vir jare daarna as 'n elektroniese toetsplatform gebruik in San Diegobaai en is uiteindelik as skroot verkoop in 1973. Pogings om die skip as 'n museum te bewaar het in 1972 misluk.

## Verwysings
USS Hancock (CV-19)

[duimnael|regs|USS *Hancock* naby [Pearl Harbor, 1968]]
Die '*USS *Hancock* (CV/CVA-19)*' is een van 24 Essex-klas vliegdekskepe wat gedurende die Tweede Wêreldoorlog vir die Amerikaanse Vloot gebou is. Dit is die vierde skip wat die naam gedra het en is vernoem na een van die stigting vaders van Amerika: John Hancock. Hancock was president van die Tweede Kontinentale Kongres en die eerste goewerneur van die Statebond van Massachusetts. Die *Hancock* is in April 1944 in diens gestel en het aan verskeie offensiewe in die Stille Oseaan deelgeneem, Daar is vier *Battle Stars* aan die skip toegeken. Die *Hancock* is kort na die afloop van die oorlog uit diens onttrek, later gemoderniseer en weer in diens gestel in die vroeë 1950's as 'n 'n aanvalsvliegdekskip (CVA). In sy tweede loopbaan het die skip die hele tyd in die Stille Oseaan deurgebring en 'n prominente rol in die Viëtnamoorlog gespeel. Daarvoor is die *Navy Unit Commendation*aan die skip toegeken. Die *Hancock* is die eerste vliegdekskip wat met stoomkatapulte toegerus is.

Die *Hancock* in 1976 vir die finale keer uit diens onttrek en verkoop as skroot later die jaar.

## Notas
USS Bennington (CV-20)

Die '*USS *Bennington* (CV/CVA/CVS-20)*' is een van 24 Essex-klas vliegdekskepe wat gedurende die Tweede Wêreldoorlog vir die Amerikaanse Vloot gebou is. Die skip is genoem na die Slag van Bennington wat tydens die Amerikaanse Onafhanklikheidsoorlog in 1777 naby Bennington, Vermont plaasgevind het. Die *Bennington* se kiel is op 15 Desember 1942 gelê deur die New York Vloot Skeepswerf en die skip is te water gelaat op 26 Februarie 1944, gedoop deur die eggenote van Kongresverteenwoordiger Melvin Maas van Minnesota. Die skip is in diens gestel op 6 Desember 1944 en die eerste kaptein was James B. Sykes.
Jean-Michel Basquiat

duimnael|Jean-Michel Basquiat (New York, 1984)
**Jean-Michel Basquiat** (Frans: [ʒɑ̃ miʃɛl baskja]; 22 Desember 1960 – 12 Augustus 1988) was 'n Amerikaanse kunstenaar wat in die 1980's sukses behaal het as deel van die Neo-ekspressionisme-beweging.

Basquiat het eers bekendheid verwerf as deel van die graffiti-duo SAMO, saam met Al Diaz, en skryf enigmatiese epigramme in die kulturele broeiplek van Manhattan se Lower East Side gedurende die laat 1970's, waar rap, punk en straatkuns saamgesmelt het tot vroeë hip-hop-musiekkultuur. Teen die vroeë 1980's is sy skilderye internasionaal in galerye en museums uitgestal. Op 21 het Basquiat die jongste kunstenaar geword wat ooit aan documenta in Kassel deelgeneem het. Op 22 was hy een van die jongstes wat by die Whitney Biënnale in New York uitgestal het. Die Whitney Museum of American Art het in 1992 'n terugblik van sy kunswerk gehou.

Basquiat se kuns het gefokus op digotomieë soos rykdom versus armoede, integrasie versus segregasie, en innerlike versus uiterlike ervaring. Hy het poësie, tekening en skildery toegeëien en met teks en beeld, abstraksie, figurasie en historiese inligting gemeng met eietydse kritiek getrou. Hy het sosiale kommentaar in sy skilderye gebruik as 'n instrument vir introspeksie en om met sy ervarings in die Swart gemeenskap te identifiseer, asook aanvalle op magstrukture en sisteme van rassisme. Sy visuele poëtika was uiters polities en direk in hul kritiek op kolonialisme en steun vir klassestryd.

## Sien ook 
* 27-Klub

## Bibliografie 
* Almiron, J. Faith; (2019). "No One Owns Basquiat: Not Even Peter Brant". Hyperallergic 
* Basquiat, Jean-Michel; Buchhart, Dieter; Keller, Sam; O'Brien, Glenn (2010) *Jean-Michel Basquiat*. Hatje Cantz.  
*Basquiat, Jean-Michel; O'Brien, Glenn; Cortez, Diego (2007). *Jean-Michel Basquiat: 1981: the Studio of the Street*, Charta. 
*Basquiat, Jean Michel; Hoffman, Fred; Mayer, Marc (2005). *Basquiat*. Merrell Publishers. 
* Buchhart, Dieter; Nairne, Eleanor (2017). *Basquiat: Boom for Real*. London: Prestel Publishing. 
* Clement, Jennifer (2014) *Widow Basquiat: A Love Story*. Broadway Books. 
*
*
* Hoffman, Fred (2014). *Jean-Michel Basquiat Drawing: Work from the Schorr Family Collection*. Acquavella. 
* Marenzi, Luca (1999) *Jean-Michel Basquiat.* Charta. 
*Saggese, Jordana Moore (2014). Reading Basquiat: Exploring Ambivalence in American. University of California Press. 
*
Dame van geregtigheid

duimnael|regs
Die **dame van geregtigheid** verwys na 'n beeld van 'n vrou wat geblinddoek is met 'n skaal in die een hand en 'n swaard in die ander hand.

Dit is 'n allegorie van geregtigheid geïnspireer deur die Griekse mitologie, veral die godin Themis, waarvan die Romeinse ekwivalent Iustitia is.

* Die skaal is in balans, wat gelykheid voor die reg en die 'regverdige' maatreël wat die regter moet neem, simbolies verteenwoordig.

* Die swaard verteenwoordig die sterkte of fermheid van die besluit wat geneem is, wat nie deur die beskuldigde ontduik kan word nie.

* Die blinddoek op die oë verteenwoordig die waarde van onpartydigheid. Geregtigheid hou nie op om na die oorsprong of sosiale posisie van elke persoon te kyk nie, maar bepaal wat volgens die wette korrek is. Dit is waar die gewilde gesegde vandaan kom: "geregtigheid is blind."

## Galery 

Lêer:Beeld Vrouwe Justitia van Anne Woudwijk.JPG| Dame van geregtigheid van die beeldhouer Anne Woudwijk
Lêer:Law place du Palais-Bourbon Paris.jpg|*La Loi* van Jean-Jacques Feuchère, 1852. Place du Palais-Bourbon, Parys
Lêer:Justice statue.jpg|Allegorie van die geregtigheid, Olomouc.
Lêer:Frankfurt Am Main-Gerechtigkeitsbrunnen-Detail-Justitia von Westen-20110408.jpg|Frankfurt
Lêer:Statue of Justice, Central Criminal Court, London, UK - 20030311.jpg| Dame van geregtigheid voor het gebou van die Old Bailey, London
Lêer:Reghthuys in Nieuwkoop. Justitiabeeld.jpg| Dame van geregtigheid reliëf, Reghthuys in Nieuwkoop
Gerbera cordata

Die **tongblaarblom** (*Gerbera cordata*) is 'n meerjarige blomplant wat hoort tot die genus *Gerbera*. Die spesie is endemies aan die Oos-Kaap en die Wes-Kaap.

## Bronne 
* SANBI Redlist
* Plants of the World Online
Corvinae

**Corvinae** is een van vyf subfamilies in die Corvidae familie. Dit bestaan uit 64 spesies, wat oor sewe genera versprei is.

## Verwysings
Dawid van Lill

duimnael|Dawid van Lill
**Dawid Johannes van Lill** (gebore 15 Februarie 1957) is 'n skrywer, joernalis, vertaler en redakteur wat spesialiseer in die skep van vasvraprogramme vir radio, televisie, tydskrifte en die internet. Hy het meer as 2 000 episodes van radiovasvrae gekonseptualiseer, saamgestel en aangebied, en vrae vir 'n aantal TV-vasvrae saamgestel.

Hy het die sportafdeling vir die *South African Encyclopaedia* (vir *MWeb Learning*) bygedra, vrae vir die vorige Suid-Afrikaanse weergawe van *Trivial Pursuit* saamgestel en die vrae en antwoorde vir vyf reekse van *The Weakest Link* geverifieer. In 1984 en 1986 was hy die wenner van die gewilde TV-vasvrareeks Flinkdink en hy is ook die skrywer van verskeie boeke. Dawid is tans die uitvoerende hoof van Think Media, 'n vasvra- en trivia-maatskappy.

## Lewe en loopbaan 
Dawid van Lill is in 1957 in Suidwes-Afrika (Namibië) gebore. Hy het in 1984 aan die Universiteit Stellenbosch gegradueer met 'n meestersgraad in Teologie. In 1984 en 1986 was hy die wenner van die gewilde TV-vasvrareeks Flinkdink. Hy het in 1985 by die SAUK aangesluit, en het ná sy Flinkdink-ervaring 'n bekende radiopersoonlikheid geword. Van 1985 tot 1997 was hy 'n omroeper by die SAUK, waar hy vasvra- en trivia-programme vir radio geskep, saamgestel en aangebied het.

In 1998 het Dawid en sy vrou, Marina, Think Media, 'n navorsingsmaatskappy, gestig. In 2000 en 2001 het Think Media die vrae en skrifte vir vasvraprogramme soos "100%, Blitsvinnig" en "Vat 'n Kans!" Hulle het ook vrae saamgestel vir die M-Net-sportvasvraprogram *Going for Gold*, asook vir twee reekse van die SABC 3-vasvraprogram *Greed*, e.tv se *Mahala on e* en hy was ’n konsultant en navorser vir SABC2 se Flinkdink en SABC3 se *Weakest Link* . Think Media het die vrae verskaf vir die M-Net-vasvrareeks *Temptation* en *Are You Smarter than a 5th Grader?* Hy skryf ook die Sport-afdeling van die Suid-Afrikaanse Ensiklopedie (wat in April 2001 op M-Web verskyn het).

Dawid het ook algemene kennisvrae vir 'n Suid-Afrikaanse weergawe van Trivial Pursuit saamgestel. Ander prestasies sluit vasvra- en trivia-boeke in, sowel as 'n aantal boeke oor Afrika, insluitend *Amazing Africa*,  *Amazing Animals of Southern Africa*, *Wonders of Africa* en *Mensgemaakte Wonders van Afrika*. Sy stokperdjies sluit in lees, flieks, reis, sport en algemene kennis.

In 2000 het Dawid en sy vrou, Marina, 'n Algemene Kennis- en Nuusvasvraprogram vir skole en die publiek begin, genaamd *EK WEET!*

Hy versamel ook boeke oor alles en nog wat 'n mens se algemene kennisrepertorium sal verryk. Hy is ook lief vir 'n goeie *whodunit*. Een van sy spesialiteite is die versameling van inligting en boeke oor sport, veral rugby, krieket, atletiek en tennis.

“Ongeneesbare nuuskierigheid is duisend keer beter as terminale onkunde.”

### Boeke 
### TV-vasvrae
Stel vrae saam

## Verwysings
Bloubontblommetjies

[regs|duimnael|293x293px|Bloubontblomme, [Texas]]
**Bloubontblommetjies** is 'n naam wat gegee word aan 'n verskeidenheid persblomspesies van die genus *Lupinus* wat hoofsaaklik in die suidweste van die Verenigde State van Amerika voorkom.  Dit is ook die staatsblom van Texas. Die vorm van die blomblare op die blom lyk soos die kappie wat deur pioniervroue gedra was om hulle teen die son te beskerm. Spesies wat dikwels "bluebonnets" genoem word, sluit in:

* *Lupinus argenteus*, silwerige lupine
* *Lupinus concinnus*, Bajada lupine
* *Lupinus havardii*, Big Bend bloubontblom of Chisos bloubontblom
* *Lupinus perennis*, wilde lupine of blou lupine
* *Lupinus plattensis*, Nebraska lupine
* *Lupinus subcarnosus*, sanderige bloubontblom of buffelklawer
* *Lupinus texensis*, Texas bloubontblom of Texas lupine

Op 7 Maart 1901 het *Lupinus subcarnosus* die enigste spesie bloubontblom geword wat as die staatsblom van Texas erken word; *Lupinus texensis* het egter na vore gekom as die gunsteling van die meeste Texane. As gevolg hiervan het die Texas Wetgewer in 1971 enige soortgelyke spesie van *Lupinus* wat in Texas gevind word, die staatsblom gemaak. Ten spyte van die algemene oortuiging onder Texane dat die pluk van bloubontblomme onwettig is in die staat, is dit 'n mite, en daar is geen wette wat spesifiek verbied om dit te pluk nie.

As 'n uitbreiding van Lady Bird Johnson se pogings tot snelwegverfraaiing in die Verenigde State (sien Highway Beautification Act), het sy die aanplanting van inheemse plante langs Texas-hoofweë aangemoedig nadat sy die Withuis verlaat het. Bloubontblomme is nou 'n algemene gesig langs hierdie snelweë in die lente.

## Bloubontblomme in die media 
* 1983: *The Legend of the Bluebonnet*, deur Tomie dePaola

links|duimnael|210x210px|Texas bloubontblomme -- Lupinus

## Verwysings
Raffinering

**Raffinering** (ook dalk bekend as die wiskundige term affinering) is die proses van suiwering van 'n (1) stof of 'n (2) vorm. Die term word gewoonlik gebruik vir 'n natuurlike hulpbron wat amper in 'n bruikbare vorm is, maar wat meer bruikbaar in sy suiwere vorm sal wees. Die meeste soorte natuurlike petroleum sal byvoorbeeld reguit vanuit die grond uit brand, maar dit sal swak brand en 'n enjin vinnig verstop met residue en neweprodukte steeds in dit. Die term is wyd, en kan meer drastiese transformasies insluit, soos die reduksie van erts tot metaal (sien raffinering (metallurgie)).

Die raffinering van vloeistowwe word dikwels deur distillasie of fraksionering bewerkstellig; hierdie proses is bruikbaar, byvoorbeeld, vir die isolering van verskillende fraksies petroleum. Gasse kan ook op hierdie manier verfyn word deur afgekoel en/of saamgepers te word totdat dit vloeibaar word. Gasse en vloeistowwe kan ook verfyn word deur ekstraksie met 'n selektiewe oplosmiddel wat óf die stof van belang óf die ongewenste onsuiwerhede oplos.

Baie vaste stowwe kan verfyn word deur kristalle in 'n oplossing van die onsuiwer materiaal te laat groei; die reëlmatige struktuur van die kristal is geneig om die gewenste materiaal te bevoordeel en ander soorte deeltjies dan uit te sluit.

Chemiese reaksies word ook dikwels gebruik om onsuiwerhede van spesifieke tipes te verwyder.
duimnael|Soutpan, Mariout meer
Die gebruik van silikon en ander halfgeleiers in elektronika hang af van die presiese beheer van onsuiwerhede. Die sonesmeltproses wat deur William Gardner Pfann ontwikkel is, is gebruik om suiwer germanium te produseer, en daarna het dryfsone -silikon beskikbaar geword toe Henry Theuerer van Bell Labs Pfann se metode tot silikon aangepas het.

* metale (sien Verfyning (metallurgie)
* petroleum (sien Olieraffinadery)
* silikon
* suiker (sien Suikerraffinadery)
* meel (sien Gristmill)
* tafelsout
* groente-olie (sien Voedselolie-verfyning vir voedselgebruik en Verfyning van groente-olie vir biobrandstofgebruik)
* lug
* glas

## Sien ook 
* Deurlopende distillasie
* Verwerking van aardgas
* Raffinadery
* Wafer (elektronika)
* Lug skeiding

## Verwysings
Tetradenia

***Tetradenia*** is 'n genus van plante in die Lamiaceae familie, eerste keer beskryf in 1830. Dit is inheems aan Afrika, insluitend Madagaskar.

## Spesies 
# *Tetradenia bainesii* (N.E.Br.) Phillipson & C.F.Steyn - Zimbabwe, Mosambiek, Eswatini, KwaZulu-Natal
# *Tetradenia barberae* (N.E.Br.) Codd - Kaapprovinsie
# *Tetradenia brevispicata* (N.E.Br.) Codd - Zimbabwe, Namibië, Botswana, Transvaal
# *Tetradenia clementiana* Phillipson - Madagaskar
# *Tetradenia cordata* Phillipson - Madagaskar
# *Tetradenia discolor* Phillipson - Zambië, Demokratiese Republiek die Kongo, Zimbabwe, Malawi, Tanzanië
# *Tetradenia falafa* Phillipson - Madagaskar
# *Tetradenia fruticosa* Benth. - Madagaskar
# *Tetradenia galpinii* (N.E.Br.) Phillipson & C.F.Steyn - suidoos-Afrika van Tanzanië tot Eswatini
# *Tetradenia goudotii* Briq. - Madagaskar
# *Tetradenia herbacea* Phillipson - Madagaskar
# *Tetradenia hildeana* Phillipson - Madagaskar
# *Tetradenia isaloensis* Phillipson - Madagaskar
# *Tetradenia kaokoensis* van Jaarsv. & A.E.van Wyk - Namibië
# *Tetradenia multiflora* (Benth.) Phillipson - Ethiopië
# *Tetradenia nervosa* Codd - Madagaskar
# *Tetradenia riparia* (Hochst.) Codd - Suider-Afrika van Angola + Malawi tot Eswatini
# *Tetradenia tanganyikae* Phillipson - Malawi, Tanzanië, Zambië
# *Tetradenia tuberosa* T.J.Edwards - KwaZulu-Natal
# *Tetradenia urticifolia* (Baker) Phillipson - Oos + Sentrale Afrika van Soedan + Eritrea suid tot Demokratiese Republiek die Kongo en Tanzanië

## Verwysings
Baikiaea

***Baikiaea*** is 'n genus van plante in die Fabaceae familie.

## Spesies 
Spesies sluit in:
**Baikiaea ghesquiereana* J.Léonard
**Baikiaea insignis* Benth.
**Baikiaea plurijuga* Harms &ndash; Zambezikiaat
**Baikiaea robynsii* Ghesq. ex Laing Ghesq. ex Laing
**Baikiaea suzannae* Ghesq.
**Baikiaea zenkeri* Harms

*Baikiaea* is die kenmerkende boom van twee droë bosveld-ekostreke van Suider-Afrika, die Kalahari Acacia-Baikiaea-boslande en Zambezian Baikiaea-boslande.

Die genus is vernoem na William Balfour Baikie (1824-1864), 'n Skotse ontdekkingsreisiger van die Nigerrivier.

## Verwysings
Oscularia

***Oscularia*** (sandsteenvygies) is 'n vetplant genus wat hoort tot Aizoaceae en is die eerste keer in 1927 beskryf. Die genus is endemies aan Suid-Afrika.

## Spesies 
Daar is 23 spesies wat tot die genus hoort.

* *Oscularia alba* (L.Bolus) H.E.K.Hartmann
* *Oscularia caulescens* (Mill.) Schwantes
* *Oscularia cedarbergensis* (L.Bolus) H.E.K.Hartmann
* *Oscularia compressa* (L.Bolus) H.E.K.Hartmann
* *Oscularia comptonii* (L.Bolus) H.E.K.Hartmann
* *Oscularia copiosa* (L.Bolus) H.E.K.Hartmann
* *Oscularia cremnophila* van Jaarsv., Desmet & A.E.van Wyk
* *Oscularia deltoides* (L.) Schwantes
* *Oscularia excedens* (L.Bolus) H.E.K.Hartmann
* *Oscularia guthrieae* (L.Bolus) H.E.K.Hartmann
* *Oscularia lunata* (Willd.) H.E.K.Hartmann
* *Oscularia major* (Weston) Schwantes
* *Oscularia ornata* (L.Bolus) H.E.K.Hartmann
* *Oscularia paardebergensis* (L.Bolus) H.E.K.Hartmann
* *Oscularia pedunculata* (N.E.Br.) Schwantes
* *Oscularia piquetbergensis* (L.Bolus) H.E.K.Hartmann
* *Oscularia prasina* (L.Bolus) H.E.K.Hartmann
* *Oscularia primiverna* (L.Bolus) H.E.K.Hartmann
* *Oscularia steenbergensis* (L.Bolus) H.E.K.Hartmann
* *Oscularia superans* (L.Bolus) H.E.K.Hartmann
* *Oscularia thermarum* (L.Bolus) H.E.K.Hartmann
* *Oscularia vernicolor* (L.Bolus) H.E.K.Hartmann
* *Oscularia vredenburgensis* (L.Bolus) H.E.K.Hartmann

## Verwysings
Pontevedra

**Pontevedra** is 'n stad in Galisië in die noord-weste van Spanje. Die stad het 'n bevolking van sowat 83&nbsp;260 in 2020 gehad en het 'n oppervlakte van 118,28 km². 

## Eksterne skakels
Verskynings van Jesus na sy opstanding

Na Jesus se opstanding het Hy tien keer (volgens die Bybel) aan mense verskyn voor sy hemelvaart:

# Maria op opstandingsondag (Johannes 20:16-17)
# Ander vroue (Matteus 28:8-10)
# Die Emmausgangers (Lukas 24:13-43)
# Petrus (Lukas 24:34)
# Die dissipels, sonder Thomas (Lukas 24:36)
# Die dissipels, met Thomas (Johannes 20:26-29)
# Sewe dissipels (Johannes 21:1-2)
# Vyfhonderd dissipels (1 Korintiërs 15:6)
# Jakobus en die ander apostels (1 Korintiërs 15:7)
# Voor Jesus se hemelvaart (Donderdag) (Lukas 24:50-53)
Dood van Mahsa Amini

[duimnael|Mense vergader in September 2022  in [Melbourne, om solidariteit met die Iranse protesaksies te te toon.]]
Op 16 September 2022 het ‘n Iranse vrou genaamd **Mahsa Amini** (Persies: مهسا امینی), ook bekend as **Jina Amini** of **Zhina Amini**, in Teheran, Iran, onder verdagte omstandighede gesterf, moontlik weens polisiebrutaliteit.

Amini is in hegtenis geneem deur die “voorligtingspatrollie”(moraliteitspolisie), 'n sub-eenheid van die Irannese Polisie wat toesig hou oor die openbare implementering van hijab-regulasies, vir die nie-nakoming van haar hijab met regeringstandaarde. Die polisie het gesê sy het skielik hartversaking by 'n stasie gekry, op die vloer geval en na twee dae in 'n koma gesterf. Ooggetuies het gesê sy is geslaan en haar kop het die kant van 'n polisievoertuig getref, wat benewens haar uitgelekte mediese skanderings, ander daartoe gelei het om serebrale bloeding en beroerte te diagnoseer.

Amini se dood het gelei tot 'n reeks grootskaalse betogings regoor die land en het internasionale aandag getrek, insluitend 'n verklaring van die Verenigde Nasies se Hoë Kommissaris vir Vlugtelinge, wat 'n fokus geplaas het op geweld teen vroue in die Islamitiese Republiek van Iran. Verskeie leiers, internasionale organisasies en bekendes het kommentaar gelewer op die voorval, Iran se moraliteitspolisie veroordeel vir sy behandeling van vroue en solidariteit met die betogers uitgespreek. Die Verenigde State se departement van die tesourie het verder sanksies teen die moraliteitspolisie en Iranse leiers in verskeie veiligheidsorganisasies opgelê.

In reaksie op die betogings het die regering van Iran nie net die betogings onderdruk nie, betogers met haelkorrels geskiet, traangas en waterkanonne ontplooi, maar ook toegang tot baie toepassings, insluitend Instagram en WhatsApp, geblokkeer, en internettoeganklikheid beperk om die betogers se vermoë om te organiseer te verminder. Dit is dalk die ernstigste internetbeperkings in Iran sedert 2019, toe die internet heeltemal geblokkeer was.

## Verwysings
Mariebeskuitjie

duimnael|Mariebeskuitjie
'n **Mariebeskuitjie** is 'n soort beskuitjie, soortgelyk aan 'n ryk teebeskuitjie. Dit staan onder andere ook bekend (in verskeie tale) as **María**, **Mariebon**, **Мария** en **Marietta**.

## Beskrywing 
Die beskuitjie is rond en het gewoonlik die naam op sy boonste oppervlak gebosseleer, waarvan die rante ook met 'n ingewikkelde ontwerp gebosseleer is. Dit word gemaak met koringmeel, suiker, palmolie of sonneblomsaadolie en, anders as die ryk teebeskuitjie, is dit tipies vanieljegeurig.

## Geskiedenis 
Die Mariebeskuitjie is in 1874 deur die Londense bakkery *Peek Freans* geskep om die huwelik van die groothertogin Maria Alexandrovna van Rusland met die hertog van Edinburg te herdenk. Dit het oral in Europa gewild geword, veral in Portugal en Spanje, waar die koekie ná die Burgeroorlog 'n simbool geword het van die land se ekonomiese herstel nadat bakkerye massahoeveelhede daarvan geproduseer het om 'n surplus koring te verbruik.

## Verbruik 
[regs|duimnael|Mariebeskuitjie wat gebruik word om *Batikkoek* te maak, 'n soort sjokoladekoek (soortgelyk aan die reierskyfie) wat gewild is in [Maleisië en Broenei.]]
Baie meen dat die gewone geur van Mariekoekies hulle, soos ryk teebeskuitjies, veral geskik maak om in tee te dompel. Ander gewilde metodes om die beskuitjie te eet sluit in om twee beskuitjies te gebruik om 'n toebroodjie met botter en marmite of kondensmelk tussenin te maak; dit te bedek met goue stroop; of dit te verkrummel in vla en jellie (gelatiennagereg). Mariebeskuitjies word gereeld aan kinders bedien, en aan babas wat die beskuitjies, wat in melk saggemaak is, kan inneem as hul eerste "vaste" kos. Mariebeskuitjies is ook 'n algemene bestanddeel in tuisgebakresepte. In Indië is Mariebeskuitjies 'n groot gunsteling om in warm tee gedompel en geniet te word.

In Spanje word *natillas-vla* tipies bedien met 'n Mariabeskuitjie bo-op.
duimnael| Spaanse Natillas, gewoonlik bedien met 'n Maríabeskuitjie bo-op
In Uruguay word hulle bedien, gevul met *dulce de leche* en besprinkel met gerasperde klapper. In Brasilië word dit in melk geweek en dan in lae sjokolade en vanieljegegeurde vlaroom gestapel, met geklopte room en fyngemaakte kasjoeneute bo-op om *pavê* te maak, 'n baie gewilde Brasiliaanse nagereg. In Ierland staan die koekies bekend as Marietta en word deur Jacob's vervaardig. In Maleisië gebruik mense dit hoofsaaklik om batikkoek te maak.

## Vervaardigers 
Die belangrikste internasionale vervaardigers (gesorteer volgens landnaam):

## Verwysings 
## Eksterne skakels 
* Koekie van die week, 'n resensie by nice cup of tea and a sitdown
* Resensie van Maria Cookies, resensies van verskeie internasionale handelsmerke
* Foto's van Mariebeskuitjies uit verskeie lande
Alsophila

**Alsophila** kan verwys na een van die volgende:

* *Alsophila* (mot), 'n genus van mot
* *Alsophila* (plant), 'n genus van boomvarings
Filozoa

Die **Filozoa** is 'n monofiletiese groep binne die Opisthokonta. Dit sluit in diere en hulle naaste eensellige familie (die organismes wat nader aan diere verwant is as aan swamme of Mesomycetozoa).

Dit groepe is tans toegewys aan die klade Filozoa:

* Groep Filasterea - onlangs geskep om die genera *Ministeria* en *Capsaspora* te huisves
* Groep Choanoflagellatea - gekraagde sweepdiertjies
* Koningkryk Animalia - behoorlike diere

## Etimologie 
Van Latyn *filum* wat "draad" beteken, en Grieks *zōion* wat "dier" beteken.

## Verwysings
Alsophila (mot)

:*Hierdie artikel handel oor die genus van motte. Vir die genus van boomvarings, sien Alsophila (plant)*

***Alsophila*** is 'n genus van die motfamilie Geometridae, subfamilie Alsophilinae. Die genus is eers beskryf deur Jacob Hübner in 1825. Die genus is kenmerkend as gevolg van duidelike geslagsdimorfie wat lei tot sterk verminderde vlerke by wyfies, soveel so dat hulle nie kan vlieg nie. Die motte vlieg in die laat herfs of vroeë lente.

## Spesies 
* *Alsophila aceraria* ([Denis & Schiffermüller], 1775)
* *Alsophila acroama* Inoue, [1944]
* *Alsophila aescularia* ([Denis & Schiffermüller], 1775)
* *Alsophila bulawski* Beljaev, 1996
* *Alsophila foedata* Inoue, 1944
* *Alsophila inouei* Nakajima, 1989
* *Alsophila japonensis* Warren, 1894
* *Alsophila kurentzovi* (Viidalepp, 1986)
* *Alsophila murinaria* Beljaev, 1996
* *Alsophila pometaria* Harris, 1841
* *Alsophila vladimiri* Viidalepp, 1986
* *Alsophila yanagitai* Nakajima, 1995
* *Alsophila zabolne* Inoue, 1941

duimnael|links|*A. pometaria* pupa

## Verwysings
Alsophila (plant)

[duimnael|regs|Ontvouende blaarblad van die *[Alsophila dealbata*.]]
***Alsophila*** is 'n genus van plante in die Cyatheaceae familie.

## Verwysings
Biografisch Portaal

skakel=//upload.wikimedia.org/wikipedia/commons/thumb/8/87/Biografisch_Portaal.png/100px-Biografisch_Portaal.png|duimnael|100x100px| Logo
Die **Biografisch Portaal** (Biografie portaal) is 'n inisiatief gebaseer by die Huygens Instituut vir Nederlandse Geskiedenis in Amsterdam, met die doel om biografiese tekste van Nederland meer toeganklik te maak.

Die projek is in Februarie 2010 begin met materiaal vir 40 000 gedigitaliseerde biografieë, met die doel om digitale toegang te gee tot alle betroubare inligting oor (gestorwe) mense van die Nederlande van die vroegste begin af van die geskiedenis tot moderne tye. 

Nederland as 'n geografiese term sluit voormalige kolonies in, en die term "mense" verwys beide na mense wat in Nederland en sy voormalige kolonies gebore is, en ook na mense wat elders gebore is maar aktief in Nederland en sy voormalige kolonies is. Sedert 2011, is slegs biografiese inligting oor afgestorwe mense is ingesluit. Die stelsel wat gebruik word, is gebaseer op die standaarde van die tekskenkoderingsinisiatief. Toegang tot die Biografisch Portaal is gratis beskikbaar deur middel van 'n webgebaseerde koppelvlak.

Die projek is 'n samewerkende onderneming deur tien wetenskaplike en kulturele liggame in Nederland met die Huygens Instituut as hoofkontak. Die ander liggame is:

* Die 
* Die Sentraal Bureau voor Genealogie (CBG)
* Die Digitale Biblioteek vir Nederlandse Letterkunde (DBNL)
* Data-argief- en netwerkdienste (DANS)
* Die Internasionale Instituut vir Sosiale Geskiedenis (IISG)
* Die Onderzoekscentrum voor Geschiedenis en Cultuur (OGC),
* Die Parlementair Documentatie Centrum (PDC)
* Nederlandse Instituut vir Kunsgeskiedenis (RKD)

Benewens deurlopende digitale projekte, is Nederlandse biografiese woordeboeke wat oorspronklik in boekvorm gepubliseer is wat gedigitaliseer en in die indekse van die Biografisch Portaal opgeneem is: 

* Die werk van Abraham van der Aa, wat die eerste Nederlandse biografiese woordeboek was
* Die BWN, oftewel *Biografisch Woordenboek van Nederland*
* Die NNBW, of *Nieuw Nederlandsch Biografisch Woordenboek*
* Die werk van Johan Engelbert Elias oor die Amsterdamse regentskap bekend as *Vroedschap van Amsterdam*
* Die werk van Barend Glasius bekend as *Godgeleerd Nederland*
* Die werk van Roeland van Eynden en Adriaan van der Willigen, bekend as *Geschiedenis der vaderlandsche schilderkunst*
* Die werk van Jan van Gool bekend as *Nieuwe Schouburg*
* Die werk van Jacob Campo Weyerman bekend as *The Lives of Dutch painters and painttresses* 
* Die BLNP, of *Biografisch leksikon voor die geskiedenis van het Nederlands protestantisme*

Sedert November 2012 bevat die Biografisch Portaal 80 206 persone in 125 592 biografieë. In Februarie 2012 is 'n nuwe projek met die naam "BiographyNed" begin om 'n analitiese hulpmiddel te bou vir gebruik met die Biografisch Portaal wat biografieë sal koppel aan gebeure in tyd en ruimte.  Die hoofdoel van die driejaarprojek is om 'die grense van Nederland' te formuleer. 

## Verwysings 
## Eksterne skakels 
*
Sojasous

**Sojasous** (ook bloot **soy** genoem in Amerikaanse Engels en **soya sauce** in Britse Engels) is 'n vloeibare spesery van Chinese oorsprong, tradisioneel gemaak van 'n gefermenteerde pasta van sojabone, geroosterde graan, pekel, en *Aspergillus oryzae* of *Aspergillus sojae* gisse. Dit word as 'n sterk umami-smaak beskou.

Sojasous in sy huidige vorm is ongeveer 2 200 jaar gelede geskep tydens die Westerse Han-dinastie van antieke China, en dit het deur Oos- en Suidoos-Asië versprei waar dit in kookkuns en as 'n spesery gebruik word.

## Gebruik en berging 
Sojasous kan direk by kos gevoeg word, en word as 'n doop- of soutgeur in kookkuns gebruik. Dit word dikwels saam met rys, noedels en soesji of sashimi geëet, of kan ook met gemaalde wasabi gemeng word as 'n doopsous. Bottels sojasous as soutgeurmiddel van verskeie kosse is algemeen op restauranttafels in vele lande. Sojasous kan teen kamertemperatuur gestoor word.

## Verwysings
Roospienk

**Roospienk** is 'n rooi-pers kleur. Die eerste aangetekende gebruik van *roospienk* as 'n kleurnaam in Engels was in 1761.

## Verwysings
Carpobrotus

***Carpobrotus***, in die volksmond bekend as die **suurvye**, is 'n vetplant-genus wat tot die Aizoaceae-familie behoort en in 1925 vir die eerste keer beskryf is. In Afrika is die genus inheems aan Mosambiek, Namibië en Suid-Afrika. Die spesie is ook inheems aan suidelike Argentinië, Australië, Chile, Norfolkeiland en Tasmanië.

Die genus is meerjarige plante wat soms groot matte op die grond vorm en die stamme is maroen tot geel. Die sap van die spesies word as 'n antiseptiese middel gebruik en die vrugte vir konfyt.

## Spesies 
Daar is dertien spesies wat tot die genus behoort:

* *Carpobrotus acinaciformis* (L.) L.Bolus
* *Carpobrotus aequilaterus* (Haw.) N.E.Br.
* *Carpobrotus chilensis* (Molina) N.E.Br.
* *Carpobrotus deliciosus* (L.Bolus) L.Bolus
* *Carpobrotus dimidiatus* (Haw.) L.Bolus
* *Carpobrotus edulis* (L.) N.E.Br.
* *Carpobrotus glaucescens* (Haw.) Schwantes
* *Carpobrotus mellei* (L.Bolus) L.Bolus
* *Carpobrotus modestus* S.T.Blake
* *Carpobrotus muirii* (L.Bolus) L.Bolus
* *Carpobrotus quadrifidus* L.Bolus
* *Carpobrotus rossii* (Haw.) Schwantes
* *Carpobrotus virescens* (Haw.) Schwantes

## Verwysings
Kenneth Kaunda Internasionale Lughawe

**Kenneth Kaunda Internasionale Lughawe** (IATA: **LUN** – ICAO: **FLKK**) is 'n internasionale lughawe geleë in Chongwe-distrik, langs die Groot Oostepad, ongeveer 27 km (17 myl) noordoos van die middestad van Lusaka, die hoofstad en grootste stad van Zambië. Die lughawe het 'n kapasiteit van 6 miljoen per jaar en is die grootste in Zambië en dien as 'n spilpunt vir die streek. Die lughawe dien as 'n tuishawe vir Zambia Airways, Proflight Zambia, Royal Zambian Airlines en Mahogany Air.

Die lughawe is in 1967 as **Lusaka Internasionale Lughawe** geopen. Dit is in 2011 herdoop ter ere van Kenneth Kaunda, die land se eerste president.

## Verwysings
Lubumbashi Internasionale Lughawe

**Lubumbashi Internasionale Lughawe** (IATA: **FBM** – ICAO: **FZQA**) is 'n lughawe wat Lubumbashi, Demokratiese Republiek die Kongo bedien.

## Geskiedenis 
Lubumbashi Internasionale Lughawe is in die koloniale tyd as die **Elisabethville-lughawe** gestig. Dit was ook bekend as Luano-lughawe.

Hierdie lughawe het 'n hoëprofielrol tydens die Katanga-oorlog gespeel. Nadat dit deur troepe van die Verenigde Nasies se mag in die Kongo (ONUC) op beslag gelê is, is die lughawe as 'n basis teen die afskeidingsregering gebruik.

## Verwysings
Buffel (voertuig)

duimnael|Uitdiensgestelde Buffel in Gqeberha.
Die **Buffel** (Engels: *Buffalo*) is ‘n infanteriemobiliteitsvoertuig wat deur die Suid-Afrikaanse Weermag tydens die Suid-Afrikaanse Grensoorlog gebruik is. Die Buffel is ook as 'n gepantserde gevegsvoertuig gebruik en het homself in hierdie rol bewys. Dit het die ouer Bedford RL-gebaseerde Hippo gepantserde troepedraer vervang en is self vervang deur die Mamba vanaf 1995 in Suid-Afrika, maar bly elders in gebruik, veral deur Sri Lanka.

## Vervaardiging geskiedenis
duimnael|Sri Lanka Polisie Spesiale Taakmag Unicorn
Die **Buffel** was die eerste werklik-doeltreffende landmynbeskermde gepantserde personeeldraer wat enige plek in diens geneem is. Die Suid-Afrikaanse Weermag het dit vanaf 1978 in die operasionele gebied begin ontplooi. Die Buffel was 'n verbetering bo die Bosvark wat min beskerming aan die bestuurder gebied het. In 1974 is 54 Mercedes-Benz Unimog 416-162-onderstelle inderhaas deur 61 Basis Werkplaas in Pretoria in Bosvarke omskep. Die Bosvark het beperkte landmynbeskerming aan die bemanning gebied, maar het daarvoor vergoed met goeie veldrymobiliteit. Na raming is sowat 2&nbsp;400 Buffels afgelewer voordat produksie gestaak is. Sri Lanka het Buffels in die 1980's gekoop, en in die vroeë 1990's is die voertuig na Uganda uitgevoer.

## Weergawes 
duimnael|Buffel Mk IIA by die Gerotek-toetsterrein.
### SA Leër-weergawes 
* Buffel - oorspronklik
* Buffel Mk 1 - Verbeterde enjin en bosskerm/buffer
* Buffel Mk 1B - Skyfremme vervang dromremme
*: 47;
*: 55; 20 in diens by die weermag en 35 in diens by die nasionale polisie.
* ; United Nations Mission in South Sudan: 3
*: 1; *Rhino* weergawe.

### Voormalige operateurs 
*: Suid-Afrika: Voorheen sowat 2 400 in diens; almal uit diens gestel en deur die Mamba vervang.

## Operasionele gevegsgeskiedenis 
*	Rhodesiese Bosoorlog
*	Angolese Burgeroorlog
*	Suid-Afrikaanse Grensoorlog
*	Tweede Kongo-oorlog
*	Sri Lankaanse burgeroorlog

## Verwysings
Dovyalis

***Dovyalis*** is 'n genus van struike en klein bome. Onlangse genetiese bewyse het getoon dat die genus aan die *Salicaceae* familie behoort; voorheen was dit in die *Flacourtiaceae* familie geklassifiseer. Die spesies is inheems aan Afrika (Ethiopië suid tot Suid-Afrika) en suider Asië (Indië, Sri Lanka). Sommige word gekweek vir hul vrugte. *Dovyalis* is 'n Griekse woord en beteken *spies*.

## Spesies 
Daar is negentien spesies wat hoort tot die genus:

* *Dovyalis abyssinica* (A.Rich.) Warb.
* *Dovyalis caffra* (Hook.f. & Harv.) Warb.
* *Dovyalis cameroonensis* Cheek & Ngolan
* *Dovyalis hebecarpa* (Gardner) Warb.
* *Dovyalis hispidula* Wild
* *Dovyalis keniensis* E.V.Williams
* *Dovyalis longispina* (Harv.) Warb.
* *Dovyalis lucida* Sim
* *Dovyalis macrocalyx* (Oliv.) Warb.
* *Dovyalis macrocarpa* Bamps
* *Dovyalis mollis* (Oliv.) Warb.
* *Dovyalis revoluta* Thom
* *Dovyalis rhamnoides* (Burch. ex DC.) Burch. ex Harv. & Sond.
* *Dovyalis rotundifolia* (Thunb.) Harv.
* *Dovyalis spinosissima* Gilg
* *Dovyalis verrucosa* (Hochst.) Lign. & Bey
* *Dovyalis xanthocarpa* Bullock
* *Dovyalis zenkeri* Gilg
* *Dovyalis zeyheri* (Sond.) Warb.

## Verwysings
Kirkia

***Kirkia*** is 'n genus van plante in die Kirkiaceae familie. Dit was voorheen in die Simaroubaceae familie, maar was geskuif na Kirkiaceae, saam met *Pleiokirkia*, omdat die twee genera produseer nóg kwassinoïede nóg limonoïede.

Die genus *Kirkia* is vernoem na John Kirk (1832–1922),wat 'n geneesheer, natuurkundige, metgesel van ontdekkingsreisiger David Livingstone, en Britse administrateur in Zanzibar was. Spesies van die genus kom slegs in Afrika voor.

## Spesies 
Die genus bestaan uit die volgende spesies (6), hierdie lys kan onvolledig wees):
* *Kirkia acuminata* Oliv., 1868, Suid-Afrika (Transvaal), Namibië, Botswana, SW-Angola, SE-D.R. Kongo (Zaire), Malawi, Zambië, Zimbabwe, Mosambiek 
* *Kirkia burgeri* B. Stannard 
* *Kirkia dewinteri* Merxm. & Heine, 1960 
* *Kirkia leandrii* (Capuron) Stannard, 2007  syn.: *Pleiokirkia leandrii* Capuron, 1961 
* *Kirkia tenuifolia*  Engl., 1902 
* *Kirkia wilmsii* Engl.,

## Verwysings
Dovyalis abyssinica

***Dovyalis abyssinica*** is 'n struik of klein boom wat deel is van die *Salicaceae*-familie en is inheems in Ethiopië, Kenia, Malawi, Sokotra, Somalië, Soedan, Tanzanië en Uganda.

## Bron 
* Plants of the World Online
Dovyalis longispina

Die **kuseiappel** (*Dovyalis longispina*} is 'n struik of klein boompie wat hoort tot die *Salicaceae*-familie. Die spesie is inheems in Eswatini, KwaZulu-Natal en Mosambiek.

Die boom se FSA-nommer is 510.1.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online